b'\n_START_ARTICLE_\nArt Cross\n_START_PARAGRAPH_\nArt Cross (24. tammikuuta 1918 Jersey City, New Jersey, Yhdysvallat \xe2\x80\x93 15. huhtikuuta 2005 La Porte, Indiana) oli yhdysvaltalainen Indianapolis 500 -kuljettaja. H\xc3\xa4n osallistui nelj\xc3\xa4\xc3\xa4n Indianapolis 500 -kilpailuun kausilla 1952\xe2\x80\x931955. H\xc3\xa4n oli toinen vuoden 1953 kilpailussa ja viides vuoden 1952 kilpailussa. H\xc3\xa4n saavutti 8 MM-pistett\xc3\xa4 ja yhden palkintosijan. H\xc3\xa4n johti vuosien 1954 ja 1955 kilpailuissa ennen keskeytt\xc3\xa4mist\xc3\xa4\xc3\xa4n. H\xc3\xa4n sai vuoden tulokas palkinnon vuoden 1952 kilpailussa._NEWLINE_Cross kilpaili midget car -sarjassa vuonna 1938. Haavoituttuaan Ardennien taistelussa toisessa maailmansodassa h\xc3\xa4n sai purppurasyd\xc3\xa4men. Lopetettuaan kilpailemisen h\xc3\xa4n muutti LaPorteen Indianaan, jossa h\xc3\xa4n piti maatilaa. H\xc3\xa4n siirtyi my\xc3\xb6hemmin rakennusalalle.'